
Nr. 3217 din 20.03.2024


Raport de specialitate
privind aprobarea desființării a trei construcții cu caracter provizoriu având funcțiunea de ,,garaje” situate pe terenul domeniul public al UAT - Municipiul Marghita, având nr. cad. 105670, înscris în Cartea Funciară nr. 105670 Marghita, în vederea asigurării amplasamentului necesar realizării lucrărilor de construire a insulelor ecologice digitalizate din cadrul proiectului „CONSTRUIREA DE INSULE ECOLOGICE DIGITALIZATE ÎN MUNICIPIUL MARGHITA, JUDEȚUL BIHOR”, cod C3I1B0122000097, finanțat prin Ministerul Mediului, Apelor și Pădurilor 

Prezentul Raport de specialitate s-a întocmit în baza Referatului de aprobare al primarului Municipiului Marghita cu nr. 3216 din data de 20.03.2024, în vederea adoptării desființării a trei construcții cu caracter provizoriu având funcțiunea de ,,garaje” situate pe terenul domeniul public al UAT - Municipiul Marghita, având nr. cad. 105670, înscris în Cartea Funciară nr. 105670 Marghita, în vederea asigurării amplasamentului necesar realizării lucrărilor de construire a insulelor ecologice digitalizate din cadrul proiectului „CONSTRUIREA DE INSULE ECOLOGICE DIGITALIZATE ÎN MUNICIPIUL MARGHITA, JUDEȚUL BIHOR”, cod C3I1B0122000097, finanțat prin Ministerul Mediului, Apelor și Pădurilor, aprobat prin Hotărârea Consiliului Local al Municipiului Marghita nr. 194/21.09.2022 privind aprobarea proiectului intitulat ,,Construirea de insule ecologice digitalizate Municipiul Marghita, județul Bihor”, în vederea participării la apelurile de proiecte PNRR/2022/C3/S/I.1.B, Componenta C3 – Managementul Deșeurilor, Subinvetiția I.1.B-Construire de insule ecologice digitalizate din cadrului Planului Național de Redresare și Reziliență, ulterior fiind încheiat Contractul de finanțare                                 nr. C3I1B0122000097 /06.03.2023, având perioada de implementare până la data de 31.12.2024. Conform hotărârii, investiția este necesară, oportună și prezintă un însemnat potențial economic deoarece îmbunătățirea gestionării deșeurilor va contribui la reducerea problemelor legate de sănătate și mediu, reducerea emisiilor de gaze cu efect de seră (direct prin reducerea emisiilor de la depozitele de deșeuri și indirect prin reciclarea materialelor care pot fi extrase și prelucrate) și evitarea impactului negativ la nivel local cum ar fi: alterarea peisagistică datorată depozitelor de deșeuri, poluarea locală a apei și a aerului, precum și împrăștierea deșeurilor, astfel va avea un impact pozitiv inclusiv asupra îmbunătățirii performanței economice a zonei, în special în ceea ce privește desfășurarea activităților economice într-un mediu optim.    
În concordanță cu prevederile legale expuse de către legiuitor privind interesul public local, utilitatea publică și competențele administrației publice locale prin  art. 5 pct. d), l), o), k), n), art. 10 și respectiv art. 87 alin. (5) și art. 286 alin. (4) din O.U.G. nr. 57/2019 privind Codul Administrativ, cu modificările și completările ulterioare, precum și prevederile art. 33 din Legea nr. 50/1991 privind autorizarea executării lucrărilor de construcţii, republicată, cu modificările și completările ulterioare: 
,,(1) Prin excepţie de la prevederile art. 32, construcţiile executate fără autorizaţie de construire pe terenuri aparţinând domeniului public sau privat al statului, cât şi construcţiile, lucrările şi amenajările cu caracter provizoriu executate pe terenuri aparţinând domeniului public sau privat al judeţelor, municipiilor, oraşelor şi comunelor vor putea fi desfiinţate pe cale administrativă de autoritatea administraţiei publice de pe raza unităţii administrativ-teritoriale unde se află construcţia, fără emiterea unei autorizaţii de desfiinţare, fără sesizarea instanţelor judecătoreşti....”, concluzionăm că în vederea realizării investiției de interes public local privind proiectul „Construirea de insule ecologice digitalizate în Municipiul Marghita, județul Bihor” se impune eliberarea terenului prin desființarea construcțiilor provizorii și igienizarea locației. Oportunitatea desfiinţării construcţiilor provizorii edificate pe domeniul public este prerogativa autorităţii administrative, care poate, în vederea satisfacerii interesului general, să dispună orice măsuri legale, pentru exploatarea şi administrarea domeniului public. Până la urmă, când interesul public primează, chiar dacă măsurile sunt nepopulare și deranjează în particular pe unii într-o primă etapă, trebuie decis în interes public, cu riscul unor contestații care apar inerent din partea celor care sunt nemulțumiți.
Amplasamentul în cauză în suprafață de 61,61 mp. este situat în intravilanul municipiului Marghita, pe str. I. L. Caragiale, în spatele blocului nr. 12, având                 nr. cad. 105670, înscris în Cartea Funciară nr. 105670 Marghita, constituie proprietatea Municipiul Marghita – domeniul public, fiind ocupat de trei garaje, proprietate privată a numiților UDREA MARIAN-MARIN, NOVAC CAROL și GRAUR IOAN, construite din tablă. Totodată, aceste garaje au aspect neuniform, fiind o imagine urbană defavorabilă, datorită materialelor folosite și a stării de degradare în care se află. 
	Astfel, având în vedere cele reliefate mai sus și în conformitate cu prevederile         art. 552, art. 553 alin. (1) și art. 554 din Legea nr. 287/2009 privind Codul civil, republicată, cu modificările și completările ulterioare, coroborate cu prevederile , art. 10, art. 87 alin. (5), art. 129 alin (2) lit. c), art. 136 alin. (1), art. 139 alin. (1) și (3), art. 196 alin. (1) lit. a), art. 197 alin. (4), art. 286 alin. (4) din O.U.G. nr. 57/2019 privind Codul administrativ, cu modificările și completările ulterioare, considerăm oportună și legală punerea pe ordinea de zi a ședinței de Consiliu Local Marghita al acestui proiect de hotărâre inițiat de către primarul municipiului Marghita. 



Consilier juridic
Bianca-Lucia PLATONA

